cyanic-selkie/wikianc huggingface dataset:
সুচেতা কৃপালনী
স্বাধীনতা আন্দোলন এবং স্বাধীনতা
ভারত ছাড়ো আন্দোলনের সময় তিনি তার সমসাময়িক অরুণা আসফ আলি এবং ঊষা মেহতা সাথে সামনের সারিতে আসেন এবং গ্রেফতার হন। পরবর্তীকালে ভারতভাগের সময় সংগঠিত দাঙ্গায় মহাত্মা গান্ধীর সহযোগী হন। ১৯৪৬ সালে দাঙ্গাপীড়িত নোয়াখালী যাত্রা করেন। তার সম্পর্কে মহাত্মা গান্ধী লিখেছেন:
তিনিই একমাত্র মহিলা যিনি ভারতের বিধান পরিষদে নির্বাচিত হন। তিনি উত্তর প্রদেশ রাজ্যের কানপুর বিধানসভা কেন্দ্র হতে নির্বাচিত হয়ে প্রথম মহিলা মুখ্যমন্ত্রী হন। দেশের সংবিধান রচনার উপসমিতির অন্যতম সদস্য ছিলেন তিনি। ১৯৪৭ সালের ১৪ই আগস্ট রাত ১২টার সময় গণ পরিষদে প্রথম স্বাধীনতার দিনে সদ্য নযুক্ত প্রধানমন্ত্রী জওহরলাল নেহেরুর বিখ্যাত ইংরাজীতে ‘Tryst with destiny’ অর্থাৎ ‘নিয়তির সাথে সাক্ষাৎকার’ শীর্ষক ভাষণের পরে বন্দে মাতরম সঙ্গীত পরিবেশন করেন তিনি। ১৯৪১ খ্রিস্টাব্দে  তিনি অখিল  ভারতীয় মহিলা কংগ্রেসের সম্পাদক হিসাবে কার্যভার গ্রহণ করেন। কংগ্রেসের গঠনমূলক কাজে বিশেষ নৈপুণ্যের জন্য এবং সবরকম কঠিন ও কঠোর কাজের জন্য  তিনি প্রশংসিত হন। এ সময় থেকে পারিবারিক জীবনতুচ্ছ করে তিনি ঘন ঘন কারাজীবন যাপনে অভ্যস্ত হয়ে ওঠেন। ১৯৪৫ খ্রিস্টাব্দে তিনি "কস্তুরবা মেমোরিয়াল ট্রাস্ট"-এর সংগঠন-সম্পাদক  হন।
স্বাধীনতা লাভের পর
থাম্ব| ১৯৪৯ সালে কৃপালনী (বাম থেকে ডানে) সাথে উল্লা লিন্ডস্ট্রোম, বারবারা ক্যাসেল, কায়রিন উইলসন এবং [[এলিয়ানর রুজভেল্ট|ইলেনোর রুজভেল্ট।]] স্বাধীনতার পর তিনি প্রত্যক্ষ রাজনীতির সাথে যুক্ত হন। ১৯৫২ খ্রিস্টাব্দে তিনি নতুন দিল্লি লোকসভা কেন্দ্র হতে কংগ্রেস প্রার্থী মনমোহন সেহগলকে পরাস্ত করে কিষাণ মজদুর প্রজা পার্টি'র প্রার্থী হিসাবে নির্বাচিত হন। এক বৎসর আগে তার স্বামীর প্রতিষ্ঠিত অল্প সময়ের এই দলে যোগদান করেন। পাঁচ বৎসর পর ওই কেন্দ্র থেকেই পুনঃনির্বাচিত হন কংগ্রেস প্রার্থী হিসাবে। ১৯৬৭ খ্রিস্টাব্দে শেষবারের মতো উত্তর প্রদেশের গোণ্ডা লোকসভা কেন্দ্র থেকে নির্বাচিত হন।
ইতিমধ্যে তিনি উত্তর প্রদেশের বিধানসভার সদস্য হন। ১৯৬০ খ্রিস্টাব্দ থেকে ১৯৬৩ খ্রিস্টাব্দ পর্যন্ত তিনি উত্তর প্রদেশ সরকারের শ্রম, সমষ্টি উন্নয়ন ও শিল্প দপ্তরের মন্ত্রী ছিলেন ১৯৬৩ খ্রিস্টাব্দের অক্টোবর তিনি উত্তর প্রদেশের মুখ্যমন্ত্রী হন। ভারতের এক রাজ্যের প্রথম মুখ্যমন্ত্রী হওয়ার গৌরব অর্জন করেন। তার সময়কালে বেতন বৃদ্ধির দাবিতে রাজ্য সরকারি কর্মীদের ৬২ দিনের ধর্মঘটের মোকাবিলা করাটা ছিল উল্লেখযোগ্য ঘটনা। কর্মচারীদের নেতৃবৃন্দ যে মুহূর্তে আপস করতে রাজি হন, তখনই তিনি সম্মতি প্রদান করেন। কৃপালানী বেতন বৃদ্ধির দাবি অস্বীকার করে দৃঢ়চেতা প্রশাসক হিসাবে খ্যাতি অর্জন করেছিলেন।
যখন কংগ্রেস দ্বিধাবিভক্ত হয়, তখন তিনি মোরারজি দেশাইয়ের নেতৃত্বে সংগঠন কংগ্রেসে যোগদান করেন এবং সংগঠন কংগ্রেসের প্রার্থী হিসাবে ১৯৭১ খ্রিস্টাব্দে ফৈজাবাদ লোকসভা নির্বাচনে পরাস্ত হন। ১৯৭১ খ্রিস্টাব্দে তিনি রাজনীতি হতে অবসর নেন এবং জীবনের শেষদিন পর্যন্ত নির্জনে কাটিয়েছন।
মিথ্যাত্ব
মিথ্যাত্ব (সংস্কৃত: मिथ्यात्व) অর্থ "মিথ্যা বিশ্বাস", এবং জৈনধর্ম ও হিন্দুধর্মের গুরুত্বপূর্ণ ধারণা। জৈনধর্ম অনুসারে এটি সঠিক জ্ঞানকে মিথ্যা জ্ঞান থেকে আলাদা করে; হিন্দুধর্মের বেদান্ত দর্শনে অবিদ্যা ও মায়া এবং সাংখ্য দর্শনে অভিবেক; এবং বৌদ্ধধর্মে মায়া ধারণার সমান্তরাল।
মুজিবনগর
মুজিবনগর (পূর্বনাম  বৈদ্যনাথতলা) বাংলাদেশের মেহেরপুর জেলায় অবস্থিত (তৎকালীন কুষ্টিয়া) এটি একটি ঐতিহাসিক স্থান। মুক্তিযুদ্ধে নেতৃত্বদানকারী বাংলাদেশের প্রথম অস্থায়ী সরকার ১০ এপ্রিল ১৯৭১ সালে গঠন করা হয়, এরপর তৎকালীন ভবেরপাড়ার বৈদ্যনাথতলার (বর্তমান মুজিবনগরের) আম্রকাননে ১৭ এপ্রিল ১৯৭১ সালে সরকার শপথ গ্রহণ করে। এই সরকারের রাষ্ট্রপতি ছিলেন বঙ্গবন্ধু শেখ মুজিবুর রহমান এবং অস্থায়ী রাষ্ট্রপতি ছিলেন সৈয়দ নজরুল ইসলাম। বাংলাদেশ সরকারের প্রথম প্রধানমন্ত্রী তাজউদ্দীন আহমদ এই স্থানের নামকরণ মুজিবনগর করেছিলেন। তখন সরকারি নথির শীর্ষে লেখা থাকত ‘গণপ্রজাতন্ত্রী বাংলাদেশ সরকার, মুজিবনগর’। সরকারের ঠিকানা ছিল মুজিবনগর। ১৬ ডিসেম্বর পাকিস্তানি হানাদার বাহিনীর আত্মসমর্পণ পর্যন্ত মুজিবনগর ছিল সরকারের রাজধানী।
মুজিবনগর সরকারের ঐতিহ্য ধরে রাখতে এখানে গড়ে তোলা হয়েছে মুক্তিযুদ্ধ স্মৃতি কমপ্লেক্স।
মেহমেত তাহসিনি
মেহমেত তাহসিনি (১৯৬৪-?) ছিলেন একজন আলবেনীয় রাজনীতিবিদ, যিনি উসমানীয় সাম্রাজ্য এবং আলবেনিয়াতে সক্রিয় ছিলেন।
তিনি জিরোকাস্টারে জন্মগ্রহণ করেন এবং এডির্নেতে ইতিহাসের অধ্যাপক হিসেবে তার কর্মজীবন শুরু করেন। ১৮৯৫ সালের পর তিনি পূর্ব আনাতোলিয়ায় কায়মাকাম হিসেবে দায়িত্ব পালন করেন।
মীর শাহাদাতুর রহমান
মীর শাহাদাতুর রহমান বাংলাদেশের যশোর জেলার একজন রাজনীতিবিদ ও ব্যবসায়ী যিনি জাতীয় পার্টির রাজনীতির সাথে যুক্ত ছিলেন। তিনি যশোর-২ আসনের সাবেক সংসদ সদস্য।
প্রাথমিক জীবন
মীর শাহাদাতুর রহমান যশোর জেলার ঝিকরগাছায় জন্মগ্রহণ করেন।
রাজনৈতিক জীবন
মীর শাহাদাতুর রহমান জাতীয় পার্টির রাজনীতির সাথে যুক্ত ছিলেন। তিনি ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে যশোর-২ আসন থেকে সংসদ সদস্য নির্বাচিত হন।
ক্লিন্ডামাইসিন
ক্লিন্ডামাইসিন (আইপিএ: [klɪndəˈmaɪsən]) এক ধরনের লিনকোমাইসিন জাতীয় অর্ধ-সংশ্লেষী (semisynthetic) এন্টিবায়োটিক যা সংবেদনশীল ক্ষুদ্র অরগানিজমের মাধ্যমে সৃষ্ট ইনফেকশনের চিকিৎসায় ব্যবহৃত হয়। লিনকোমাইসিনের ৭(আর) হাইড্রক্সিল গ্রুপকে ৭(এস) ক্লোরো দ্বারা প্রতিস্থাপিত করলেই এই যৌগটি পাওয়া যায়। বিভিন্ন বাণিজ্যিক নামে এই ঔষধটি বিক্রি করা হয়। এর মধ্যে রয়েছে: ডালাসিন, ক্লিওসিন এবং ইভোক্লিন নামক একটি ফোম।
বালিয়া ইউনিয়ন, ঠাকুরগাঁও সদর
বালিয়া ইউনিয়ন বাংলাদেশের ঠাকুরগাঁও জেলার সদর উপজেলার অন্তর্গত একটি ইউনিয়ন।
অবস্থান ও সীমানা
বালিয়া ইউনিয়ন বর্তমানে ঠাকুরগাঁও জেলা সদরের উত্তরে ভূল্লী বাজার নামক স্থানে অবস্থিত। ভূল্লী বাজারের বটতলা নামক স্থা থেকে ১০০ মিটার পূর্বে বালিয়া ইউনিয়ন পরিষদ অবস্থিত।
আয়তন ও জনসংখ্যা
৫নং বালিয়া ইউনিয়নের আয়তন হলো ৩৮.৬৯ বর্গকিলোমিটা।  এর জনসংখ্যা হলো প্রায় ২৯৭২১ জন। তথ্য সূত্রঃ roc.gov.bd [২০১৫ আদমশুমারী অনুযায়ী]
শিক্ষা
শিক্ষার হার : ৪৯% (২০০১ সালের শিক্ষাগত জরিপ অনুযায়ী)
উল্লেখযোগ্য ব্যক্তিত্ব
রেজওয়ানুল হক ইদু চৌধুরী
জনপ্রতিনিধি
বর্তমান চেয়ারম্যান- মো:নূর এ আলম ছিদ্দিকি (মুক্তি)
ধ্রুব দাস
ধ্রুব দাস (জন্ম ৪ ফেব্রুয়ারি ১৯১৯) একজন ভারতীয় প্রাক্তন ক্রিকেটার ছিলেন। তিনি ১৯৪১ থেকে ১৯৫৩ সালের মধ্যে বাংলার হয়ে এগারোটি প্রথম-শ্রেণীর ম্যাচ খেলেন।
চীনের প্রশাসনিক বিভাজন
থাম্ব|চীনের প্রশাসনিক বিভাজন পূর্ব এশিয়ার রাষ্ট্র গণচীনকে প্রশাসনিকভাবে সর্বোচ্চ স্তরে প্রদেশ，স্বায়ত্তশাসিত অঞ্চল এবং কেন্দ্রশাসিত পৌরসভাতে বিভক্ত। প্রদেশ ও স্বায়ত্তশাসিত অঞ্চলগুলি স্বায়ত্তশাসিত অঙ্গরাজ্য জেলা, স্বায়ত্তশাসিত এবং শহরে বিভক্ত। জেলাগুলি স্বশাসিত জেলা এবং শহর মহকুমা, সংখ্যালঘু জাতির মহকুমা এবং ক্ষুদ্র নগরে বিভক্ত। প্রয়োজন হলে রাষ্ট্র বিশেষ প্রশাসনিক অঞ্চল প্রতিষ্ঠা করতে পারে।
বর্তমানে চীনে ৪টি কেন্দ্রশাসিত পৌরসভা, ২৩টি প্রদেশ，পাঁচটি স্বায়ত্তশাসিত অঞ্চল এবং ২টি বিশেষ প্রশাসনিক অঞ্চলনসহ মোট ৩৪টি প্রদেশ পর্যায়ের প্রশাসনিক ইউনিট আছে।
৪টি কেন্দ্রশাসিত মহানগর হল বেইজিং, সাংহাই, থিয়েনচিন ও ছুংছিং।
২৩টি প্রদেশ নিম্নরূপ:
৫টি স্বায়ত্তশাসিত অঞ্চল নিচের মতন:
এছাড়াও হংকং ও মাকাউ নামের দুইটি বিশেষ প্রশাসনিক অঞ্চল আছে।
আমেরিকান হাসল
thumb|upright=1.5|আমেরিকান হাসল চলচ্চিত্রের পোস্টার
আমেরিকান হাসল ডেভিড ও. রাসেল পরিচালিত ২০১৩ সালের মার্কিন অপরাধধর্মী চলচ্চিত্র। ১৯৭০-এর দশকের শেষভাগ ও ১৯৮০-এর দশকের শুরুতে এফবিআইয়ের অ্যাবস্ক্যাম অপারেশন থেকে অনুপ্রাণিত হয়ে এর চিত্রনাট্য রচনা করেছেন এরিক ওয়ারেন সিঙ্গার ও রাসেল। এতে শ্রেষ্ঠাংশে অভিনয় করেছেন ক্রিশ্চিয়ান বেল, অ্যামি অ্যাডামস, ব্র্যাডলি কুপার, জেনিফার লরেন্স ও জেরেমি রেনার। এতে দেখা যায় এফবিআই এজেন্ট রিচি ডিমাসো (কুপার) দুইজন কন আর্টিস্ট আরভিং রোজেনফেল্ড (বেল) ও সিডনি প্রোসারকে (অ্যাডামস) দুর্নীতিবাজ রাজনীতিবিদদের বিরুদ্ধে স্ট্রিং অপারেশন পরিচালনা করতে বাধ্য করেন। চলচ্চিত্রটির মূল চিত্রগ্রহণ শুরু হয় ২০১৩ সালের ৮ই মার্চ ম্যাসাচুসেট্‌সের বস্টন ও উস্টার এবং নিউ ইয়র্ক সিটিতে।
আমেরিকান হাসল ২০১৩ সালের ১৩ই ডিসেম্বর মার্কিন যুক্তরাষ্ট্রে দেশব্যাপী মুক্তি পায়। এটি সমালোচকদের কাছ থেকে ভূয়সী প্রশংসা লাভ করে, তারা মূলত এর চিত্রনাট্য ও অভিনয়শিল্পীদের প্রশংসা করেন। চলচ্চিত্রটি ৮৬তম একাডেমি পুরস্কারে শ্রেষ্ঠ চলচ্চিত্র, শ্রেষ্ঠ পরিচালনা, শ্রেষ্ঠ মৌলিক চিত্রনাট্য, শ্রেষ্ঠ অভিনেতা (বেল), শ্রেষ্ঠ অভিনেত্রী (অ্যাডামস), শ্রেষ্ঠ পার্শ্ব অভিনেতা (কুপার), শ্রেষ্ঠ পার্শ্ব অভিনেত্রী (লরেন্স)-সহ দশটি বিভাগে মনোনয়ন লাভ করে, কিন্তু কোন বিভাগে পুরস্কৃত হয়নি। চলচ্চিত্রটি তিনটি বাফটা পুরস্কার, সেরা সঙ্গীতধর্মী বা হাস্যরসাত্মক চলচ্চিত্রসহ তিনটি গোল্ডেন গ্লোব পুরস্কার, এবং একটি স্ক্রিন অ্যাক্টরস গিল্ড পুরস্কার অর্জন করে।
মুক্তি
পরিচালক ডেভিড ও. রাসেল ২০১৩ সালের ৩১শে জুলাই চলচ্চিত্রটির টিজার ট্রেইলার এবং ২০১৩ সালের ৯ই অক্টোবর প্রেক্ষাগৃহে মুক্তির ট্রেইলার প্রকাশ করেন। চলচ্চিত্রটি ২০১৩ সালের ১৩ই ডিসেম্বর মার্কিন যুক্তরাষ্ট্রে দেশব্যাপী মুক্তি দেওয়া হয়।
২০১৪ সালের ১৮ই মার্চ আমেরিকান হাসল চলচ্চিত্রটির ডিভিডি ও ব্লু-রে সংস্করণ প্রকাশিত হয়।
বক্স অফিস
চলচ্চিত্রটি উত্তর আমেরিকায় $১৫০.১ মিলিয়ন এবং আন্তর্জাতিক বাজারে $১০১.১ মিলিয়নসহ বিশ্বব্যাপী মোট $২৫১.২ মিলিয়ন আয় করে। চলচ্চিত্রটির সকল ব্যয় ও আয় হিসাব করে এর নিট আয় হয় $২৭ মিলিয়ন।
সেলেউসিড সাল
সেলেউসিড সাল ("এসই") বা অ্যানো গ্রিকোরাম (আক্ষরিক অর্থ "গ্রিকদের বছর" কিংবা "গ্রিক অব্দ"), কখনো "এজি" হিসেবেও লেখা হয়, হল একটি পঞ্জিকা সাল যা সেলেউসিড সাম্রাজ্য এবং প্রাচীন হেলেনীয় সভ্যতার অধীনস্থ দেশগুলোতে ব্যবহৃত হত। এটাকে মাঝেমধ্যে "সেলেউসিডীয় রাজত্ব" বা "আলেকজান্ডারের বছর" বলা হয়। এই পঞ্জিকা সালের প্রথম বর্ষ প্রথম সেলুকাস নিকেটরের ৩১২/১১ খ্রিস্টপূর্বাব্দে টলেমীয় মিশরে তার নির্বাসনের পর ব্যাবিলন অভিযানের বছরে শুরু হয়, যা সেলেউসিড সাম্রাজ্যের প্রতিষ্ঠার বছর হিসেবে পরিচিত। ইহুদি ঐতিহ্য অনুসারে মহান আলেকজান্ডারের শাসনামলের ষষ্ঠ বছর (সম্ভবত আলেকজান্ডারের শিশু সন্তান মেসিডোনিয়ার চতুর্থ আলেকজান্ডার) হতে তারা গণনা শুরু করেছিলো। এই নতুন সালের সূচনাকাল ব্যাবিলনীয় ইতিহাস দ্যা ক্রোনিকল অব দ্যা দিয়াডোচি-তে উল্লেখ রয়েছে।
সেলেউসিড সালের ভিন্ন দুই রকমের ব্যবহার ছিলো: নববর্ষের এই পার্থক্যগুলো নির্দেশ করে যে একই পঞ্জিকা সাল হলেও ব্যবহারের ভিত্তিতে তারিখ ভিন্ন হতে পারে। বিকারম্যান এই উদাহরণ দিয়েছেন:
সেলেউসিড সাল ষষ্ঠ শতাব্দীর শেষের দিকে ব্যবহৃত হয়েছিলো, উদাহরণস্বরূপ সিরিয়ার জাবাদ ত্রি-ভাষীয় ফলকটিতে ২৪ গোর্পিয়াওস, ৮২৩ সেলেউসিড সাল (২৪ সেপ্টেম্বর, ৫১২ খ্রিস্টাব্দ) লেখা ছিলো, সেলেউসিড তারিখ ইফেসাসের যোহনের লেখাপত্রেও উল্লেখ রয়েছে। সিরীয় ঘটনাপঞ্জি লেখকগণ দ্বাদশ শতাব্দীর সিরীয় মাইকেল পর্যন্ত এটি ব্যবহার করে আসছিলো। এর ব্যবহার চতুর্দশ শতাব্দীর মধ্য এশিয়ার পূর্ব খ্রিস্টীয় অধীনস্থ সমাধিস্তম্ভে পাওয়া যায়।
সাতারা লোকসভা কেন্দ্র
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল সাতারা লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সাতারা জেলায় অবস্থিত।
সাতারা লোকসভা কেন্দ্র বিজয়ী বর্তমান ও প্রাক্তন সংসদ
২০০৪-সেপ্টেম্বর থেকে ২০১৯ সাল অবধি সাতারা লোকসভা কেন্দ্রের সংসদ ছিলেন জাতীয়তাবাদী কংগ্রেস পার্টি দলের সদস্য উদয়নরাজে ভোঁসলে, তিনি ২০১৯ এর অক্টোবর জাতীয়তাবাদী কংগ্রেস পার্টি দল ছেড়ে ভারতীয় জনতা পার্টিতে যোগ দেন এবং তাঁর সাংসদ পদ থেকে পদত্যাগ করেন, পরে উপনির্বাচনে তিনি ভারতীয় জনতা পার্টির প্রার্থী হয়ে লড়েন এবং পরাজিত হন জাতীয়তাবাদী কংগ্রেস পার্টি দলের সদস্য শ্রীনিবাস পাতিলের কাছে, ফলে বর্তমান সাংসদ হলেন শ্রীনিবাস পাতিল।
আরও পড়ুন
মাধা লোকসভা কেন্দ্র সোলাপুর লোকসভা কেন্দ্র
উই ই চং
উই ই চং (জন্ম ১৯৫২/৫৩) একজন সিঙ্গাপুরের ব্যবসায়ী এবং ২০০৭ সালের এপ্রিল থেকে ইউনাইটেড ওভারসিস ব্যাংকের (ইউওবি) উপ-চেয়ারম্যান এবং প্রধান নির্বাহী (সিইও)।
জীবনের প্রথমার্ধ
তিনি উই ছো ইও-এর বড় ছেলে.
উইয়ের ব্যবসায় প্রশাসনে স্নাতক ডিগ্রি এবং আমেরিকান বিশ্ববিদ্যালয়, ওয়াশিংটন ডিসি থেকে ফলিত অর্থনীতিতে স্নাতকোত্তর ডিগ্রি রয়েছে।
ক্যারিয়ার
১৯৭৯ সালে, উই ইউওবি-তে যোগ দিয়েছিলেন, এবং ২০০০ সালে, ডেপুটি চেয়ারম্যান এবং চেয়ারম্যান নিযুক্ত হন। উই এপ্রিল ২০০৭ সাল থেকে ইউওবির সিইও ছিলেন।
উই ফার ইস্টার্ন ব্যাংকের ডেপুটি চেয়ারম্যান, সিঙ্গাপুরের অ্যাসোসিয়েশন অফ ব্যাংকস এবং আইবিএফ স্ট্যান্ডার্ড কমিটির সভাপতি এবং সিঙ্গাপুর চাইনিজ চেম্বার অফ কমার্স অ্যান্ড ইন্ডাস্ট্রির সম্মানিত কাউন্সিল সদস্য।
সম্মান
২০১৩ সালে তিনি পাবলিক সার্ভিস স্টার -এ ভূষিত হয়েছিলেন।
ব্যক্তিগত জীবন
তাঁর ছেলে উই তেং ওয়েন, যিনি লো এন্ড বিহোল্ড গ্রুপ, একটি খাদ্য ও পানীয় সংস্থা প্রতিষ্ঠা করেছিলেন।
তার ছোট ছেলে উই তেং চুয়েন একটি জিপি সলিউশন, একটি শক্তি-পরিচালনার পরামর্শ, পরিচালনা করেন। উভয় পুত্রই "পরিবেশ-বান্ধব লন্ড্রি পরিষেবা" ফর দ্য লাভ অব লন্ড্রি-এর সহ-প্রতিষ্ঠাতা।
সের্হিও রোমেরো
সার্হিও হের্মান রোমেরো (Sergio Germán Romero; জন্ম ২২ ফেব্রুয়ারি ১৯৮৭) একজন আর্জেন্টাইন ফুটবলার যিনি গোলরক্ষক হিসেবে সিরি এ’র দল স্যাম্পদরিয়া এবং আর্জেন্টিনা জাতীয় ফুটবল দলের হয়ে খেলেন। ২০০৭ সালে রেসিং ক্লাবের হয়ে আজেন্টাইন প্রিমেরা ডিভিশনে তার অভিষেক হয়। এরপর তিনি ডাচ ক্লাব আল্কমারে চলে যান। ২০১১ সালে তিনি ইতালীয় ক্লাব স্যাম্পদরিয়ার যোগ দেন। রোমেরো আজেন্টিনার হয়ে ২০০৭ দক্ষিণ আমেরিকান যুব চ্যাম্পিয়নশীপ, ২০০৭ ফিফা অনূর্ধ্ব ২০ বিশ্বকাপ, ২০১০ ফিফা বিশ্বকাপ এবং ২০০৮ গ্রীষ্মকালীন অলিম্পিকে অংশগ্রহন করেছেন, যেখানে আর্জেন্টিনা স্বর্ণপদক জেতে।
প্রারম্ভিক জীবন
সার্হিও রোমেরো মিসিওনস প্রদেশের বেরন্যার্দো দি ইরিগোয়েন শহরে একটি দরিদ্র পরিবারে জন্মগ্রহন করেন। তার বড় দুই ভাই বাস্কেটবল খেলোয়াড়। তাদের তুলনায় উচ্চতার দিক থেকে ছোট হওয়ায়, তাকে সবাই ‘‘চিকুইতো’’ বলে ডাকত, যার অর্থ ছোট বা পুচকে।
২০০৬ সালে, রোমেরো রেসিং ক্লাব দি অ্যাভেলানেদায় যোগদান করেন, ১৯ বছর বয়সে তিনি তার প্রথম পেশাদারী চুক্তি সাক্ষর করেন।
জাতীয় দল
১৪ নভেম্বর ২০১২ অনুসারে
মার্কিন মহাকাশ বাহিনী
মার্কিন মহাকাশ বাহিনী বা ইউনাইটেড স্টেটস স্পেস ফোর্স (ইউএসএসএফ) হলো মার্কিন সশস্ত্র বাহিনীর মহাকাশ শাখা। এটি মার্কিন যুক্তরাষ্ট্রের আটটি ইউনিফর্ম সেবাগুলির মধ্যে একটি এবং বিশ্বের প্রথম এবং বর্তমানে একমাত্র স্বাধীন মহাকাশ বাহিনী। মার্কিন মহাকাশ বাহিনী একটি সামরিক পরিষেবা শাখা। মার্কিন মহাকাশ বাহিনী এবং মার্কিন যুক্তরাষ্ট্র বিমানবাহিনী প্রতিরক্ষা বিভাগের মধ্যে তিনটি বেসামরিক নেতৃত্বাধীন সামরিক বিভাগগুলির মধ্যে অন্যতম বিমান বাহিনী বিভাগের অংশ। বিমান বাহিনী বিভাগের মাধ্যমে বিমান বাহিনীর সচিব মহাকাশ বাহিনী তদারকি করেন। সচিব হলেন রাজনৈতিকভাবে নিযুক্ত একজন বেসামরিক ব্যক্তিত্ব যিনি প্রতিরক্ষা সচিবকে প্রতিবেদন করেন এবং সিনেটের অনুমোদনসহ রাষ্ট্রপতি কর্তৃক নিযুক্ত হন।, যদি মহাকাশ বাহিনীর কোনো কর্মকর্তা জয়েন্ট চিফ অফ স্টাফের চেয়ারম্যান বা ভাইস-চেয়ারম্যান হিসাবে দায়িত্ব পালন না করেন, তাহলে মহাকাশ বাহিনীর সামরিক প্রধান হলেন মহাকাশ অভিযানের প্রধান, যিনি মহাকাশ বাহিনীর সর্বাধিক সিনিয়র অফিসার। মহাকাশ অপারেশন প্রধান মহাকাশ বাহিনীর দলগুলির উপর তদারকি করেন এবং যুগ্ম চিফ অফ স্টাফ হিসাবে ভূমিকা পালন করেন।
হেনরি বেভারিজ
হেনরী বেভারীজ (১৮৩৭-১৯২৯) একজন ব্রিটিশ কর্মকর্তা ও ইতিহাসবিদ। তিনি স্কটল্যান্ডে জন্মগ্রহণ করেন। ১৮৫৮ সালে তিনি চাকুরীর জন্য ভারতে আসেন। তিনি ময়মনসিংহে সহকারী ম্যাজিস্ট্রেট ও কালেক্টর পদে প্রথম নিয়োগ লাভ করেন। এরপর বিভিন্ন সময় ঝিনাইদহ, যশোর, নদীয়া, মেদিনীপুর, সিলেট, মণিপুর, কোচবিহার, ঢাকা, নোয়াখালী, হুগলি, বরিশাল, চট্টগ্রাম, বরিশাল, রংপুর, পাবনা, চব্বিশ পরগণা, ফরিদপুর, বীরভূম, হুগলি ও মুর্শিদাবাদে কর্মরত ছিলেন। পরবর্তীতে ব্রিটেনে ফিরে গিয়ে ভারতের ইতিহাস, ভাষা, শাসক ও জনগণ সম্পর্কে অধ্যয়ন করেন এবং এ বিষয়ে গ্রন্থ রচনা করেন। ১৮৯০ সালে তিনি এশিয়াটিক সোসাইটি অব বেঙ্গল-এর প্রেসিডেন্ট নির্বাচিত হন। ১৯২৯ সালে তিনি লন্ডনে মৃত্যুবরণ করেন।
কানুন ফিততিব
কানুন ফিততিব (القانون في الطب al-Qānūn fī al-Ṭibb) ইবনে সিনা রচিত চিকিৎসা বিষয়ক বিশ্বকোষ। তিনি ১০২৫ সালে এটি সমাপ্ত করেন। এতে সে সময়কার চিকিৎসা বিষয়ক জ্ঞানের সারাংশ লিপিবদ্ধ রয়েছে। এটি আরবি ভাষায় রচিত। পরবর্তীতে এটি অন্য ভাষা যেমন ফারসি, ল্যাটিন, চাইনিজ, হিব্রু, জার্মান, ফরাসি, ইংরেজিতে অনূদিত হয়েছে। চিকিৎসাবিজ্ঞানের ইতিহাসে এটিকে সবচেয়ে বিখ্যাত বইগুলোর মধ্যে অন্যতম বিবেচনা করা হয়।
বিপাশা নদী
বিপাশা নদী এছাড়াও বিয়াস হিসাবে পরিচিত, (সংস্কৃত: विपाशा Vipāśā; Hyphasis), উত্তর ভারতের একটি নদী। ভারতের হিমালয়ের মধ্য হিমাচল প্রদেশে উৎপন্ন হয়ে নদীটি প্রায় ৪৭০ কিলোমিটার (২৯০ মাইল) প্রবাহিত হয়ে ভারতের পাঞ্জাব প্রদেশে শতদ্রু নদীতে মিশেছে।
নদীটির মোট দৈর্ঘ্য  এবং তার অববাহিকাটি  দীর্ঘ।
২০১৭ সাল নাগাদ পাকিস্তানে অবস্থিত একমাত্র সিন্ধু ডলফিনের একটি ক্ষুদ্র বিচ্ছিন্ন জনগোষ্ঠীর আবাসস্থল এই নদী। ১৯ মে ২০১৮ তারিখে গুরুদাসপুর চিনিকল থেকে নির্গত একটি রাসায়নিক বিপাশা নদীতে মেশে যার ফলে বিপাশা নদীর জলে অক্সিজেনের হ্রাস ঘটে সেই কারণে প্রচুর পরিমাণ মাছের মৃত্যু হয়।
ব্যুৎপত্তি
নদীটি বেদগুলিতে আর্জিকুজা, বা প্রাচীন ভারতীয়দের কাছে বিপাশা নামে পরিচিত ছিল এবং প্রাচীন গ্রীকদের জন্য Hyphasis ছিল।.
বলা হয় যে, বিয়াস, ভ্যাসের জন্য একটি ভ্রান্ত নাম (ভির সাথে বির বদল এবং শেষোক্ত স্বরবর্ণের কাটছাঁট উত্তর ভারতীয় ভাষায় প্রচলিত) এবং এটি নামকরণ করা হয় নদীর পৃষ্ঠপোষক অধিকর্তা বেদব্যাসের নামে; বলা হয় যে এটি তার উৎস হ্রদ ব্যাস কুন্ড থেকে তৈরি করা হয়েছে।
ইতিহাস
বিপাশা নদীটি ৩২৬ খ্রিস্টপূর্বাব্দের আলেকজান্ডার দ্য গ্রেট এর বিজয়ের পূর্ব সীমান্তরেখাটি নির্দিষ্ট করে। এটি অন্যতম একটি নদী যা আলেকজান্ডারের ভারত আক্রমণের অন্তরায় হয়েছিল। তাঁর সৈন্যরা ৩২৬ খ্রিস্টপূর্বাব্দে এখানে, পুনঃঅগ্রসরের বিরোধিতা করে বিদ্রোহ করে। তারা আট বছর ধরে বাড়ি থেকে দূরে ছিল। আলেকজান্ডার তিন দিনের জন্য নিজের তাঁবুতে নিজেকে বন্দী করে রেখেছিলেন, কিন্তু যখন তাঁর লোকেরা তাদের ইচ্ছার পরিবর্তন করে নি, তখন তিনি তাঁর অভিযানের সীমা ও গৌরব চিহ্নিত করতে বারোটি বিশাল বেদী স্থাপন করেছিলেন।
''রাজেশখর রচিত কাব্যমীমাংসা' অনুযায়ী,  গুরজর-প্রতিহর রাজত্বের মহীপাল -১ এর রাজ্য উত্তর-পশ্চিমে বিপাশা নদীর উপরের অংশ পর্যন্ত বিস্তৃত ছিল।
বিংশ শতাব্দীতে, সেচ ও জলবিদ্যুৎ উৎপাদনের উদ্দেশ্যে বিপাশা প্রকল্পে নদীটি বিকশিত করা হয়েছিল। দ্বিতীয় পর্যায়ে ১৯৭৪ সালে পং বাঁধ সম্পূর্ণ হয় তারপর প্রথম পর্যায়ে   উজানে প্রবাহিত, যা ১৯৭৭ সালে পান্ডু বাঁধ হয়। প্রাথমিকভাবে তলোয়ারার নিচে সেচ দেওয়ার জন্য পং বাঁধটি চালু করা হলেও তা জলবিদ্যুৎ উৎপাদনের জন্যও উন্নত ছিল; এর পাওয়ার স্টেশন ৩৬০ মেগাওয়াট ধারণ ক্ষমতাসম্পন্ন আছে। পান্ডোহা বাধটি শতদ্রু নদীতে ৯৯০ মেগাওয়াট দেহর বিদ্যুৎ কেন্দ্রের কাছে একটি টানেল এবং চ্যানেলের মাধ্যমে নদীর গতিমুখ বদলে দেয়।
সুরমা বিধানসভা কেন্দ্র
ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৪,৬৭৮ জন, যার মধ্যে পুরুষ ভোটার ২২,৯৫২ জন এবং নারী ভোটার ২১,৭২৬ জন। সুরমা বিধানসভা কেন্দ্রে ২০১৮ ভোটার লিঙ্গানুপাত ৯৪৭। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪০,৮৭৩ জন যার মধ্যে পুরুষ ভোটার ২১,০১২ জন এবং নারী ভোটার ১৯,৮৬১ জন।
সংক্রমণ নিয়ন্ত্রণ
স্বাস্থ্যকেন্দ্র থেকে সৃষ্ট সংক্রমণের প্রতিরোধ সংক্রান্ত বিদ্যাচর্চাকে সংক্রমণ নিয়ন্ত্রণ বলা হয়; এটি মহামারী-সংক্রান্ত বিদ্যার একটি ব্যবহারিক শাখা (তুলনামূলকভাবে কম তাত্ত্বিক)। তুলনামূলকভাবে কম স্বীকৃত এবং কম অনুমোদিত হওয়া সত্ত্বেও, এটি স্বাস্থ্যসেবা কেন্দ্রের পরিকাঠামোর জন্য অপরিহার্য। সংক্রমণ নিয়ন্ত্রণ এবং হাসপাতালের মহামারী-সংক্রান্ত বিদ্যা জনস্বাস্থ্য পরিসেবারই সমতুল, এক্ষেত্রে এই পরিসেবা সরাসরি সমাজের সঙ্গে যুক্ত না থেকে একটি নির্দিষ্ট স্বাস্থ্য সেবামূলক প্রতিষ্ঠানেই দান করা হয়। সংক্রমণ-বিরোধী উপাদানগুলি হল - অ্যান্টিবায়োটিক (ব্যাকটেরিয়া নিরোধক), ছত্রাক নিরোধক (অ্যান্টিফাংগাল), ভাইরাস নিরোধক (অ্যান্টিভাইরাল) এবং প্রোটোজোয়া নিরোধক (অ্যান্টিপ্রোটোজোয়াল)।
সংক্রমণ নিয়ন্ত্রণ অনেকগুলি বিষয়ের সঙ্গে জড়িত - যেমন স্বাস্থ্যসেবা কেন্দ্রের মধ্যে সংক্রমণের বিস্তার (এটা হতে পারে রোগী - রোগী, রোগী - কর্মী, কর্মী - রোগী অথবা কর্মীদের নিজেদের মধ্যে), এর সাথে থাকে এর প্রতিরোধ (হাতের স্বাস্থ্যবিধি/হাত পরিষ্কার রাখা, পরিচ্ছন্নতা বজায়/সংক্রমণ-রোধ/নির্বীজকরণ, টিকাকরণ, নজরদারির মাধ্যমে), একটি নির্দিষ্ট স্বাস্থ্যসেবা কেন্দ্রের মধ্যে প্রকটিত অথবা আশঙ্কা করা হচ্ছে এমন সংক্রমণের বিস্তার পরিদর্শন/অনুসন্ধান করা (নজরদারি এবং প্রাদুর্ভাব অনুসন্ধান), এবং ব্যবস্থাপনা (প্রাদুর্ভাব নিয়ন্ত্রণ)। এইপ্রকার ব্যবস্থার কারণে স্বাস্থ্যসেবা কেন্দ্রের মধ্যে একটি সাধারণ নাম চালু আছে - "সংক্রমণ প্রতিরোধ এবং নিয়ন্ত্রণ।"
স্বাস্থ্যসেবা কেন্দ্রে সংক্রমণ নিয়ন্ত্রণ
সমস্ত চিকিৎসা পদ্ধতির একটি মূখ্য উপাদান হল নির্বীজকরণ পদ্ধতি। একইভাবে, অধরা সংক্রমণ সাধারণ হওয়ায়, মানক সতর্কতা (স্বাস্থ্য সেবা) প্রয়োগ করলে সংক্রমণ নিয়ন্ত্রণ সবথেকে কার্যকরী হয়।
হাত পরিষ্কার রাখার স্বাস্থ্যবিধি
১৮৪৬ সালে ভিয়েনার ইগনাজ সেম্মেলওয়েইস্‌ এবং ১৮৪৩ সালে বস্টনের সিনিয়র অলিভার ওয়েন্ডেল হোমসের দুটি স্বতন্ত্র পরীক্ষা থেকে জানা গেছে যে স্বাস্থ্য কেন্দ্রের কর্মীদের হাতের সঙ্গে হাসপাতাল-জাত রোগবিস্তারের একটি যোগ রয়েছে। “আমেরিকার রোগ নিয়ন্ত্রণ এবং প্রতিরোধ কেন্দ্র” (দি ইউএস সেন্টারস্‌ ফর ডিসিস্‌ কন্ট্রোল অ্যান্ড প্রিভেন্‌শন্‌ বা সংক্ষেপে সিডিসি) থেকে বলা হয়েছে যে “এটা নথিবদ্ধ যে জীবাণু বিস্তার প্রতিরোধের সবথেকে গুরুত্বপূর্ণ পদক্ষেপ হল, ভালভাবে হাত পরিষ্কার রাখা।” উন্নত দেশের প্রায় সব স্বাস্থ্যকেন্দ্রেরই হাত ধোওয়া বাধ্যতামূলক এবং এর জন্য বিভিন্ন নিয়ন্ত্রকের প্রয়োজন হয়।[তথ্যসূত্র প্রয়োজন]
আমেরিকা যুক্তরাষ্ট্রে, ওশা (OSHA) মানক অনুযায়ী, কর্মীদের জন্য হাত ধোওয়ার সমস্তরকম বন্দোবস্ত রাখতে হবে, এবং কর্মীদের সর্বদা সচেতন থাকতে হবে যে তারা যেন সাবান এবং জল দিয়ে তাদের হাত এবং দেহের অন্য যেকোন অংশের চামড়া পরিষ্কার রাখে অথবা উক্ত দেহাংশে রক্ত বা অন্য কোন সম্ভাব্য সংক্রামক বস্তুর (OPIM) স্পর্শ হলেই যত দ্রুত সম্ভব তারা যেন জল দিয়ে শ্লৈষ্মিক ঝিল্লিগুলো ধুয়ে ফেলে।
যুক্তরাজ্যের স্বাস্থ্যসেবা কর্মীরা “আইলিফ পদ্ধতি” গ্রহণ করেছেন, এটি হল গ্রাহাম আইলিফ, জেআর বাব এবং এ এইচ কোয়েরেশি দ্বারা আবিষ্কৃত একটি ৬ ধাপ পদ্ধতি। হাতের স্বাস্থ্যবিধি পদ্ধতির মধ্যে শুষ্ককরণ একটি অত্যাবশ্যকীয় অংশ। ২০০৮ সালের নভেম্বর মাসে, লণ্ডনের ওয়েস্টমিনিস্টার বিশ্ববিদ্যালয় কর্তৃক ইউরোপিয়ান টিস্যু সিম্পোসিয়ামের কাছে একটি নন-পিয়ার-রিভিউ করা গবেষণায় কাগজ তোয়ালে (পেপার টাওয়েল), ওয়ার্ম এয়ার হ্যাণ্ড ড্রায়ার এবং আধুনিক জেট-এয়ার হ্যাণ্ড ড্রায়ার ব্যবহার করার পর ব্যাক্টিরিয়ার পরিমাণ মাপা হয়। তাতে দেখা যায় যে উক্ত তিন প্রকার পদ্ধতির মধ্যে একমাত্র কাগজ তোয়ালেই হাতের সমগ্র ব্যাক্টিরিয়ার পরিমাণ কমাতে পারে, এর মধ্যে “থ্রু-এয়ার ড্রায়েড”(বায়ুবাহিত শুষ্কীকরণ) তোয়ালেই সবথেকে কার্যকরী।
গবেষকরা প্রতিটি শুষ্ককরণ পদ্ধতি আরো পরীক্ষা করে দেখেছেন যে এগুলি ব্যবহারের ফলে সাজঘরের (ওয়াশরুম) অন্যান্য ব্যবহারকারীরা এবং সাজঘর পরিবেশ কতটা কলুষিত হয়। তারা জানতে পেরেছেনঃ ২০০৫ সালে, টিইউভি প্রোডাক্ট আণ্ড আমওয়েল্ট কর্তৃক একটি গবেষণায় হাত শুকোনোর বিভিন্ন পদ্ধতির মূল্যায়ন করা হয়েছে। হাত শুকোনোর পরে ব্যাক্টিরিয়ার সংখ্যার নিম্নলিখিত পরিবর্তন দেখা গেছেঃ
নির্বীজকরণ
নির্বীজকরণ বা স্টেরিলাইজেশান পদ্ধতিটি সমস্ত ক্ষুদ্র-জীবাণু ধ্বংস করতে ব্যবহৃত হয় এবং এটি দ্বারা সম্ভাব্য সর্বোচ্চ পরিমাণ জীবাণু ধ্বংস করা যায়। শুধুমাত্র তাপ, গরম বাষ্প অথবা তরল রাসায়নিক নির্বীজকারক হিসেবে কাজ করতে পারে। নির্বীজকারকের (যেমন, একটি স্টিম অটোক্লেভ) কার্যকারীতা তিনটি পদ্ধতিতে নির্ধারণ করা হয়। প্রথমত, যান্ত্রিক সূচক এবং মেশিনের মাপবার যন্ত্রগুলিই মেশিনটি ঠিকমত কাজ করবে কিনা বুঝতে সাহায্য করে। দ্বিতীয়ত, তাপ-সুবেদী সূচক অথবা নির্বীজকরণ ব্যাগের ফিতে রঙ বদলায় যার ফলে তাপ অথবা বাষ্পের প্রকৃত অবস্থা বোঝা যায়। এবং তৃতীয়ত (সবথেকে গুরুত্বপূর্ণ) উচ্চতাপ ও রাসায়নিকরোধী ক্ষুদ্রাকৃতি জীবাণুগুলিকে (প্রায়শই ব্যাক্টিরিয়াল এণ্ডোস্পোর) প্রমাণ চ্যালেঞ্জ হিসেবে বাছা হয়। এই পদ্ধতিতে যদি এই জীবাণুগুলি ধ্বংস হয়, তবে নির্বীজকারকটিকে কার্যকরী হিসেবে ধরা হয়।
নির্বীজকরণ পদ্ধতিটি, যদি সঠিকভাবে সম্পাদন করা হয়, তবে ব্যাকটেরিয়া বিস্তাররোধের ক্ষেত্রে এটি একটি কার্যকরী পথ। এটি ডাক্তারী উপকরণ অথবা দস্তানা এবং রক্তপ্রবাহ ও নির্বীজকৃত টিস্যুর সংস্পর্শে আসতে পারে এমন যেকোন চিকিৎসা সরঞ্জামের পরিষ্করণের জন্য ব্যবহৃত হয়।
এই ধরনের সরঞ্জামগুলির নির্বীজকরণের চারটি পদ্ধতি আছেঃ অটোক্লেভ (উচ্চচাপে বাষ্প ব্যবহারের মাধ্যমে), শুষ্ক তাপীয় (একটা উনুনের মধ্যে), গ্লুটারালডিহাইডস্‌ বা ফর্ম্যাল্‌ডিহাইড্‌ দ্রবণের মত রাসায়নিক নির্বীজকারক ব্যবহার করে অথবা বিকিরণের মাধ্যমে (ভৌত বিকারকের সাহায্যে)। সহজে ব্যবহারযোগ্য এবং সহজলভ্য হওয়ার কারণে প্রথম দুটি পদ্ধতিই সবথেকে বেশি ব্যবহৃত হয়। সঠিকভাবে করা সম্ভব হলে বাষ্প-নির্বীজকরণ হল নির্বীজকরণের মধ্যে সবথেকে কার্যকরী পদ্ধতি, যদিও তা করা খুবই কঠিন। স্বাস্থ্যসেবা কেন্দ্রগুলির সরঞ্জামগুলিকে এই পদ্ধতিতে নির্বীজকরণ করা হয়। এক্ষেত্রে সাধারণ নিয়মটি হল, কোন একটি নির্বীজকরণ সঠিকভাবে করতে হলে যেসকল অংশ সংক্রমণ-মুক্ত করতে হবে তার সমস্ত তলগুলিকে অবশ্যই বাষ্পের সংস্পর্শে আসতে হবে। অন্যদিকে, শুষ্ক তাপীয় নির্বীজকরণে একটি উনুনের সাহায্য নেওয়া হয়; এই পদ্ধতিটিও খুব সহজেই সম্পাদন করা যায়, যদিও এই পদ্ধতিতে কেবলমাত্র ধাতব অথবা কাঁচের বস্তুই নির্বীজকরণ করা যায়। কারণ সরঞ্জামগুলি কাঁচের অথবা ধাতুর নির্মিত না হলে এই পদ্ধতিতে ব্যবহৃত উচ্চতাপে বস্তুগুলি গলে যেতে পারে।
১২১ ডিগ্রী সে. তাপমাত্রায় এবং ২০৯ কি.পাস্কাল (১৫পাউণ্ড/ইঞ্চি২) চাপে বাষ্প নির্বীজকরণ পদ্ধতিটি সম্পাদন করা হয়। এই শর্তে, রবার নির্মিত বস্তুগুলিকে ২০ মিনিট ধরে এবং জড়ানো বস্তুগুলিকে ১৩৪ ডিগ্রী সে. তাপমাত্রায় এবং ৩১০ কি. পাস্কাল চাপে ৭ মিনিট ধরে নির্বীজকরণ করা হয়। প্রয়োজনীয় তাপমাত্রায় পৌঁছে গেলে সময় ধরা হতে থাকে। বাষ্প নির্বীজকরণকে উপযুক্ত হতে হলে চারটি শর্ত মানা জরুরীঃ যথাযথ সংস্পর্শ, প্রয়োজনীয় উচ্চ তাপমাত্রা, সঠিক সময় এবং সঠিক পরিমাণ জলীয় বাষ্প। বাষ্পদ্বারা নির্বীজকরণের এই পদ্ধতিটি ১৩২ ডিগ্রী সে. (২৭০ ডিগ্রী ফা.) তাপমাত্রায় দ্বিগুণ চাপেও করা যায়। শুষ্ক তাপীয় নির্বীজকরণ পদ্ধতি একঘণ্টা ধরে ১৭০ ডিগ্রী সে. (৩৪০ ডিগ্রী ফা.) তাপমাত্রায় অথবা দুঘণ্টা ধরে ১৬০ ডিগ্রী সে. (৩২০ডিগ্রী ফা.) সম্পাদন করা হয়। উক্ত পদ্ধতিটি আবার ১২১ ডিগ্রী সে. তাপমাত্রায় অন্ততপক্ষে ১৬ ঘণ্টা ধরেও সম্পন্ন করা হয়।
জ্যোতিষ দাস
জ্যোতিষ দাস (জন্ম ৬ জানুয়ারি ১৯৭৩) একজন ভারতীয় প্রাক্তন ক্রিকেটার। তিনি ১৯৯৯/০০ সালে বাংলার হয়ে একটি প্রথম-শ্রেণীর ম্যাচ খেলেছিলেন।
সংক্রমণ নিয়ন্ত্রণ
পরিচ্ছন্নতা
বাড়িতেও সংক্রমণ রোধ করা যায়। সংক্রমণের ছোঁয়াচ কমাতে হলে, প্রত্যেককে উত্তম স্বাস্থ্যবিধি অবলম্বন করতে হবে, এর জন্য হাত যদি সংক্রমণের কোন সম্ভাব্য স্থান কিংবা কোন শারীরিক রসের সংস্পর্শে আসে, তবে অবশ্যই হাত ধোওয়া উচিত এবং জীবাণু যাতে বংশবিস্তার করতে না পারে তার জন্যও নিয়মিতভাবে আবর্জনা পরিষ্কার করা উচিত।
সংক্রমণরোধ
সংক্রমণরোধের ক্ষেত্রে উপরিতলে তরল রাসায়নিক ব্যবহার করে ঘরের তাপমাত্রায় রোগসৃষ্টিকারী ক্ষুদ্রাকৃতি-জীবাণু ধ্বংস করা হয়। যে সকল রোগী ক্লস্ট্রিডিয়াম ডিফিসিল নামক রোগজীবাণু কর্তৃক আক্রান্ত, তাদের হাসপাতাল থেকে ছেড়ে দেবার পর সেই ঘর জীবাণুমুক্ত করবার জন্য অতিবেগুনী রশ্মিরও ব্যবহার করা হয়। সংক্রমণরোধ প্রক্রিয়াটি নির্বীজকরণের থেকে কম কার্যকরী, কারণ এতে ব্যাক্টিরিয়ার এণ্ডোস্পোরগুলিকে ধ্বংস করা হয় না।
ব্যক্তিগত সুরক্ষামূলক সামগ্রী
বিপত্তি থেকে রক্ষা পাওয়ার জন্য স্বাস্থ্যসেবা কর্মীরা যে নির্দিষ্ট পোশাক ব্যবহার করে তাকে ব্যক্তিগত সুরক্ষামূলক সামগ্রী (পার্সোনাল প্রোটেক্টিভ ইক্যুইপমেন্ট বা সংক্ষেপে পি.পি.ই) বলা হয়। স্বাস্থ্যসেবা কেন্দ্রের কর্মীদের কাছে বিপত্তি হল, তাদের সবসময়েই রক্ত, লালা অথবা অন্যান্য অনেক দেহরস কিংবা এরোসলের সংস্পর্শে আসতে হয়, এইসকল পদার্থগুলি হেপাটাইটিস সি, এইচ.আই.ভি বা অন্যান্য রক্তবাহিত বা দেহরস বাহিত জীবাণু বহন করে। ব্যক্তিগত সুরক্ষামূলক সামগ্রী স্বাস্থ্যসেবা কর্মীদের দেহের সঙ্গে সম্ভাব্য সংক্রামক পদার্থগুলির মধ্যে একটি ভৌত বাধার সৃষ্টি করে।
এই উপকরণের উপাদানগুলি হল দস্তানা, আঙরাখা বা গাউন, বোনেটজাতীয় বিশেষ টুপি, জুতোর আবরক, মুখের আচ্ছাদন, সিপিআর মাস্ক, গগলস্‌ জাতীয় চশমা, অস্ত্রপ্রচারের জন্য বিশেষ মাস্ক এবং রেস্পিরেটর। কতগুলি উপাদান ব্যবহৃত হবে এবং কীভাবে তা ব্যবহৃত হবে তার জন্য লিখিত বিধি রয়েছে অথবা সংশ্লিষ্ট স্বাস্থ্যসেবা কেন্দ্রটির সংক্রামক নিয়ন্ত্রণ রীতির উপর তা নির্ভর করে। এগুলির মধ্যে বেশিরভাগ সরঞ্জামই নিষ্পত্তিযোগ্য (ডিসপোজেবল্‌) হয়, যাতে সংক্রামক পদার্থ এক রোগী থেকে অন্য রোগীতে স্থানান্তরিত না হতে পারে এবং জটিল ও ব্যয়বহুল সংক্রমণরোধ এড়ানো যায়। মার্কিন যুক্তরাষ্ট্রের ওশা থেকে বলা হয় যে একজন কর্মী সংক্রামক পদার্থ নিয়ে কাজ করবার পর সেখান থেকে বেরিয়ে এলে সঙ্গে সঙ্গে যেন তার ব্যক্তিগত সুরক্ষামূলক পোশাকটি ছেড়ে ফেলে সেগুলির সংক্রমণ রোধ করে অথবা সেটি সম্পূর্ণরূপে পরিত্যাগ করেন।
জীবাণু প্রতিরোধী তল
ক্ষুদ্রাকৃতি-জীবাণুগুলি অসংক্রমণরোধী তলে যেখানে সজীব সংস্পর্শ হয় (যেমন, বেডরেল, বিছানার উপরকার ট্রে, কল করবার বাটন, বাথরুমের ব্যবহৃত সরঞ্জাম প্রভৃতি) সেই সকল স্থানে দীর্ঘকাল ধরে টিকে থাকে। এগুলি বিশেষত হাসপাতালের পরিবেশে খুব সংকটজনক, কারণ সেখানে অনাক্রম্যতার অভাবযুক্ত রোগীরা হাসপাতালজাত সংক্রমণের শিকার হতে পারেন।
জীবাণুরোধী তাম্র সংকর (যেমন, পিতল, ব্রোঞ্জ, কিউপ্রোনিকেল, তাম্র-নিকেল-দস্তা, এবং অন্যান্য) দ্বারা নির্মিত পৃষ্ঠতলগুলি খুব অল্প সময়ে বিপুল পরিমাণ জীবাণু ধ্বংসসাধনে সক্ষম। মার্কিন যুক্তরাষ্টের পরিবেশ প্রতিরক্ষা সংস্থা (দি ইউনাইটেড্‌ স্টেটস্‌ এনভায়রনমেন্টাল প্রোটেকশান এজেন্সি) ৩৫৫টি স্বতন্ত্র জীবাণুরোধী তাম্র সংকর এবং একটি কৃত্রিম তাম্র-চারিত কঠিন তলের নিবন্ধন অনুমোদন করেছে যেগুলি ই. কোলাই O157:H7, মেথিসিলিন প্রতিরোধী স্টেফাইলোকক্কাস অরেয়াস (MRSA), স্টেফাইলোকক্কাস, এন্টারোব্যাক্টার এয়ারোজিনস্‌ এবং সিউডোমোনাস এরুজিনোসা প্রভৃতি জীবাণুকে ২ ঘণ্টার মধ্যে নির্মূল করতে পারে। অন্য অনুসন্ধান থেকে জানা যাচ্ছে যে জীবাণুরোধী তাম্র সংকরের ক্লসট্রিডিয়াম ডিফিসিল, ইনফ্লুয়েঞ্জা এ ভাইরাস, অ্যাডিনোভাইরাস, এবং ছত্রাক পর্যন্ত ধ্বংস করবার ক্ষমতা আছে। যুক্তরাজ্য, আয়ারল্যাণ্ড, জাপান, কোরিয়া, ফ্রান্স, ডেনমার্ক এবং ব্রাজিলের স্বাস্থ্যসেবা কেন্দ্রগুলি নিয়মিত পরিষ্কার করার পাশাপাশি সরকারীভাবে স্বাস্থ্যবিধি অনুযায়ী জীবাণুরোধী তাম্র সংকর স্থাপন করেছে। কৃত্রিম কঠিন তল মার্কিন যুক্তরাষ্ট্রের সাথে সাথে ইজরায়েলেও গ্রহণ করা হচ্ছে।
ব্যাধি-প্রকাশ পরবর্তী চিকিৎসা
কিছু কিছু ক্ষেত্রে যেখানে টিকাকরণ করা সম্ভব নয়, সেখানে ব্যাধি-প্রকাশ পরবর্তী চিকিৎসা সাহায্যে মারণ সংক্রামক রোগের হাত থেকে কর্মীদের রক্ষা করা হয়। যেমন, এইচআইভি – এইডস্‌ রোগের ভাইরাস জীবাণুর পরিমাণ রোগ প্রকাশ পাওয়ার চার ঘণ্টার মধ্যে একধরনের অ্যান্টিবডি ইঞ্জেকশন ব্যবহার করে কমিয়ে ফেলা সম্ভব।[তথ্যসূত্র প্রয়োজন]
সংক্রমণের জন্য নজরদারী
সিডিসির সংজ্ঞা অনুসারে নজরদারী হল সংক্রমণের অনুসন্ধান করা। হাসপাতালজাত সংক্রমণের উপস্থিতি বোঝবার জন্য একজন সংক্রমণ নিয়ন্ত্রণকারী পেশাদারের (ইনফেকশান কন্ট্রোল প্র্যাকটিশনার বা সংক্ষেপে আই সি পি) প্রয়োজন হয়, যিনি রোগীর তালিকা পর্যালোচনা করবেন এবং দেখবেন যে রোগীটির দেহে কোন সংক্রমণের উপসর্গ কিংবা লক্ষণ রয়েছে কিনা। নজরদারী সংজ্ঞার মধ্যে রক্তবাহের সংক্রমণ, মুত্রনালীর সংক্রমণ, নিউমোনিয়া, অস্ত্রপ্রচারের অংশ এবং গ্যাস্ট্রোএন্টেরাইটিস্‌ প্রভৃতির পরীক্ষা করা হয়।
নজরদারী পদ্ধতিতে প্রথাগতভাবে গুরুত্বপূর্ণ ম্যানুয়াল তথ্যের মূল্যায়ন করা হয় এবং তা নথিভুক্ত হয় যাতে প্রতিরোধমূলক ক্রিয়াকলাপের মূল্যায়ন করা যায়, যেমন সংক্রামক ব্যাধিতে আক্রান্ত রোগীকে অন্তরীণ করা প্রভৃতি। এখন বর্ধিতহারে কম্পিউটার সফট্‌ওয়্যারে সমাধান উপলব্ধ হচ্ছে যাতে মাইক্রোবায়োলজি এবং অন্যান্য অনলাইন উৎস থেকে আগত ঝুঁকিপূর্ণ বার্তাগুলির মূল্যায়ন করে। ডেটা এন্ট্রি প্রয়োজন কমার ফলে, আইসিপির তথ্যের ভার কমে যাছে, এ কারণে তারা ডাক্তারী নজরদারির দিকে মনোনিবেশ করতে পারছেন।
১৯৯৮ সালের হিসেব অনুযায়ী, স্বাস্থ্যসেবা কেন্দ্র থেকে সৃষ্ট সংক্রমণগুলির এক-তৃতীয়াংশ ছিল প্রতিরোধক্ষম। নজরদারী এবং প্রতিরক্ষামূলক কার্যকলাপগুলি বর্ধিতভাবে হাসপাতাল কর্মীদের জন্যই প্রাধান্য পাচ্ছে। ১৯৭০এর দশকে ইউএস সিডিসির হাসপাতালজাত সংক্রমণ নিয়ন্ত্রণের কার্যক্ষমতার ওপর একটি সমীক্ষা (দি স্টাডি অন দি এফিকেসি অফ নসোকোমিয়াল ইনফেকশান কন্ট্রোল) প্রকল্প হয়েছিল যা থেকে জানা গেছে নজরদারী ক্রিয়াকলাপ এবং প্রতিরক্ষামূলক প্রচেষ্টার ওপর জোর দেওয়ার ফলে হাসপাতালজাত সংক্রমণের পরিমাণ প্রায় ৩২ শতাংশ কমে গেছে।
অন্তরীণ এবং সঙ্গরোধ
স্বাস্থ্যসেবার অন্তরীণের ক্ষেত্রে, ডাক্তারী অন্তরীণের ব্যবস্থা করা হয় যখন ছোঁয়াচে রোগের বিস্তার প্রতিরোধ করবার প্রয়োজন পড়ে। বিভিন্ন ধরনের অন্তরীণ ব্যবস্থা চালু আছে এবং এগুলি প্রয়োগ করা হয় সংক্রমণের প্রকৃতির ওপর নির্ভর করে এবং কোন্‌ কোন্‌ এজেন্ট এক্ষেত্রে ক্রিয়াশীল তারও ওপর নির্ভর করে; এছাড়া দেখা হয় ঐ নির্দিষ্ট সংক্রমণের বিস্তার কি বায়ুবাহিত কণা অথবা অন্য কোন তরল-ফোঁটা দ্বারা সংঘটিত কিংবা প্রত্যক্ষ চর্ম সংস্পর্শ বা দেহরসের সংযোগের দ্বারা ঘটেছে।
যেসব ক্ষেত্রে সংক্রমণ শুধুমাত্র সন্দেহ করা হয়, সেখানে যতক্ষণ না পর্যন্ত রোগজীবাণুর উন্মেষপর্ব পার হয় এবং রোগ প্রকটিত হয় কিংবা ব্যক্তিটি স্বাস্থ্যবান হয়, ততক্ষণ ব্যক্তিটির সঙ্গরোধ করা যেতে পারে। গোষ্ঠীরও সঙ্গরোধ করে রাখা যেতে পারে, অথবা যেখানে একটি সম্প্রদায় বাস করে সেখানে ঘিরে ফেলবার ব্যবস্থা (Cordon sanitaire) করা যেতে পারে, অথবা একটি সম্প্রদায়ের রক্ষামূলক স্বতন্ত্রীকরণও করা যেতে পারে। সরকারী স্বাস্থ্য কর্তৃপক্ষ মহামারী প্রতিরোধ করতে, স্কুল বন্ধ করা প্রভৃতি অন্যান্য সামাজিক পৃথকীকরণের প্রয়োগ ঘটাতে পারেন।
প্রাদুর্ভাবের জন্য অনুসন্ধান
যখন অস্বাভাবিকভাবে রোগের প্রকোপ দেখা যায়, তখন সংক্রমণ নিয়ন্ত্রণকারী দল অনুসন্ধান চালিয়ে দেখেন যে সেখানে সত্যিই প্রাদুর্ভাব দেখা দিয়েছে কিনা, অথবা এটা একটা ছদ্ম-প্রাদুর্ভাব (ডাক্তারী পরীক্ষার সময়ে কোন দূষণের ফল), অথবা শুধুমাত্র রোগের পুনরাবৃত্তিরই অনিয়মিত উত্থানপতন। যদি সত্যিই প্রাদুর্ভাব দেখা গিয়ে থাকে, তবে সংক্রমণ নিয়ন্ত্রণকারী পেশাদাররা নির্ণয় করবার চেষ্টা করেন যে কি থেকে এই প্রাদুর্ভাব দেখা দিল, এবং পরিস্থিতির পুনর্বিন্যাস করে সংক্রমণের প্রকোপ রোধ করবার চেষ্টা করে। প্রায়শই, সুঅভ্যাসের অন্যথা করবার ফলেই এই ধরনের রোগবিস্তারের প্রকোপ দেখা যায়, যদিও কিছু সময়ে অন্যান্য বিষয়ও (যেমন নির্মাণ) সমস্যার উৎস হতে পারে।
প্রাদুর্ভাবের অনুসন্ধানের একাধিক কারণ থাকে। বর্তমান প্রাদুর্ভাবের অতিরিক্ত প্রকোপ রোধ করতে, ভবিষ্যতে প্রাদুর্ভাব রোধ করতে, নতুন রোগ সম্বন্ধে জানতে অথবা পুরনো রোগের সম্বন্ধে নতুন কিছু জানতে এইসকল অনুসন্ধানগুলি চালানো হয়। প্রাদুর্ভাব অনুসন্ধানের অন্যান্য সুস্পষ্ট উদ্দেশ্যগুলি হল জনসাধারণকে পুনরাশ্বাস দেওয়া, অর্থনৈতিক ও সামাজিক ক্ষয়ক্ষতির হ্রাস করা এবং তার সাথে মহামারীবিদ্যা সম্বন্ধে পাঠদান করা।
WHO –এর মতে, প্রাদুর্ভাব অনুসন্ধান চালানোর উদ্দেশ্য হল – কি কারণে প্রাদুর্ভাব দেখা দিয়েছে, কীভাবে প্যাথোজেনের বিস্তার ঘটল, কোথা থেকে এটি শুরু হল, এই রোগের বাহক কে, কতজনের সংক্রামিত হওয়ার ঝুঁকি রয়েছে এবং ঝুঁকির কারণ কি কি ইত্যাদি নির্ণয় করা।
প্রাদুর্ভাব অনুসন্ধানের ফলাফল সবসময়েই প্রতিবেদনের আকারে সর্বসমক্ষে প্রকাশ করা হয় এবং এই প্রতিবেদনটির তথ্যগুলি কর্তৃপক্ষ, সংবাদ মাধ্যম, বৈজ্ঞানিক প্রতিষ্ঠান এবং অন্যান্য আরো অনেক প্রতিষ্ঠানকে প্রদান করা হয়। এইসকল প্রতিবেদনগুলি সাধারণভাবে শিক্ষাবিজ্ঞানের কাজে লাগানো হয়।
সংক্রমণ নিয়ন্ত্রণ এবং স্বাস্থ্যসেবার মহামারীবিদ্যার প্রশিক্ষণ
পেশাদার চিকিৎসাকর্মীরা পৃথক পৃথক শিক্ষাগত ক্ষেত্র থেকে আসেন। কেউ কেউ নার্স হিসেবে, কেউ বা ডাক্তারী প্রযুক্তিবিদ্‌ (বিশেষত ক্লিনিকাল মাইক্রোবায়োলজিতে), এবং কেউ চিকিৎসক হিসেবে (বিশেষ করে সংক্রামক রোগবিশেষজ্ঞ) তাদের কর্মজীবন শুরু করেন। নিম্নে বর্ণিত পেশাদার প্রতিষ্ঠানগুলিতে সংক্রমণ নিয়ন্ত্রণ এবং স্বাস্থ্যসেবা কেন্দ্রের মহামারীবিদ্যা বিষয়ে বিশেষ প্রশিক্ষণ দেওয়া হয়। যেসকল চিকিৎসক সংক্রমণ নিয়ন্ত্রণ চিকিৎস হতে চান তাদেরকে সংক্রামক রোগ সহযোগীতার প্রসঙ্গে প্রশিক্ষণ দেওয়া হয়।
মার্কিন যুক্তরাষ্ট্রে, সংক্রমণ নিয়ন্ত্রণ এবং হাসপাতালজাত মহামারীবিদ্যার সাক্ষ্যদানকারী পরিষদ (সার্টিফিকেশন বোর্ড অফ ইনফেকশন কন্ট্রোল অ্যান্ড এপিডেমিয়োলজি) নামে একটি বেসরকারী কোম্পানী আছে যা সংক্রমণ নিয়ন্ত্রণ চিকিৎসকদের শিক্ষাগত যোগ্যতার নিরীখে এবং পেশাগত অভিজ্ঞতা বিচার করে, মানসম্মত পরীক্ষার মাধ্যমে তাদের জ্ঞানভিত্তিক পরীক্ষা গ্রহণ করে তাদের শংসা দান করে। এই শংসাপত্রটি হল সংক্রমণ নিয়ন্ত্রণ ও হাসপাতালজাত মহামারীবিদ্যার শংসা বা সার্টিফিকেশন ইন ইনফেকশন কন্ট্রোল অ্যাণ্ড এপিডেমিয়োলজি, সংক্ষেপে যা সিআইসি নামে পরিচিত। পরীক্ষার জন্য আবেদন করবার আগে ২ বছর সংক্রমণ নিয়ন্ত্রণ অভিজ্ঞতা থাকবার সুপারিশ করা হয়। শংসাপত্রটি প্রতি পাঁচ বছর অন্তর নবীকরণ করা হয়।
অস্ট্রেলিয়া
২০০২ সালে রয়্যাল অস্ট্রেলিয়ান কলেজ অফ জেনারেল প্র্যাকটিশনারস্‌, কার্যালয়ভিত্তিক সংক্রমণ নিয়ন্ত্রণের জন্য একটি পরিমার্জিত মানক প্রকাশ করেছে যেটিতে অনাক্রম্যতার ব্যবস্থাপনা, নির্বীজকরণ এবং রোগ-নজরদারীর বিভাগগুলি সম্বন্ধে বলা হয়েছে। তবে স্বাস্থ্যকর্মীদের ব্যক্তিগত স্বাস্থ্যবিধি কেবলমাত্র হাতের স্বাস্থ্যবিধি, বর্জ্য এবং ক্ষৌমবস্ত্রের ব্যবস্থাপনার মধ্যেই সীমাবদ্ধ রয়েছে; এগুলি মোটেই পর্যাপ্ত নয়, কারণ কিছু প্যাথোজেন বায়ুজাত হয় এবং বায়ূদ্বারা বাহিত হয়।
মার্কিন যুক্তরাষ্ট্র
বর্তমানে, জেনারেল বিধি অনুযায়ী, সংক্রমণ নিয়ন্ত্রণ মানক ২৯ সি এফ আর পার্ট ১৯১০.১০৩০ রক্তবাহিত প্যাথোজেনে ধার্য করা হয়েছে।
উত্তরপ্রদেশ দিবস
উত্তরপ্রদেশ দিবস (उत्तर प्रदेश दिवस) বা  ইউপি দিবস-কে ভারতের উত্তরপ্রদেশ রাজ্যের প্রতিষ্ঠাবার্ষিকী হিসাবে পালন করা হয়। প্রতিবছর ২৪ জানুয়ারি দিবসটি পালিত হয়।
ইতিহাস
১৯৫০ সালের ২৪ জানুয়ারিতে আগ্রা ও অওধ যুক্ত প্রদেশের নামবদল করে প্রদেশটির নামকরণ করা হয় উত্তর প্রদেশ। এর উপর ভিত্তি করে ২০১৭ সালের মে মাসে উত্তরপ্রদেশ সরকার প্রতি বছর ২৪ জানুয়ারি উত্তরপ্রদেশ দিবস বা ইউপি দিবস পালনের ঘোষণা করে।  এই দিবস উদযাপনের প্রস্তাব করেছিলেন রাজ্যপাল রাম নায়েক ।
নূরে আলম সিদ্দিকী
নূরে আলম সিদ্দিকী (২৬ মে ১৯৪০ - ২৯ মার্চ ২০২৩) বাংলাদেশের ঝিনাইদহ জেলার রাজনীতিবিদ, মুক্তিযোদ্ধা ও তৎকালীন যশোর-২ আসনের সংসদ সদস্য ছিলেন।
প্রাথমিক জীবন
নূরে আলম সিদ্দিকী ১৯৪০ সালের ২৬ মে ঝিনাইদহ জেলায় জন্মগ্রহণ করেন।
রাজনৈতিক জীবন
সিদ্দিকী একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০-১৯৭২ মেয়াদে তিনি ছাত্রলীগের সভাপতির দায়িত্ব পালন করেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন যশোর-২ আসন থেকে সংসদ সদস্য নির্বাচিত হন।
১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি ঝিনাইদহ-২ আসন থেকে বাংলাদেশ আওয়ামী লীগের প্রার্থী হিসেবে পরাজিত হয়েছিলেন। তাকে শেখ মুজিবর রহমানের চার খলিফার জেষ্ঠজন বলা হতো।
মৃত্যু
নূরে আলম সিদ্দিকী ২৯ মার্চ ২০২৩ রাজধানী ঢাকার ইউনাইটেড হাসপাতালে মৃৃত্যুবরণ করেন।
ফরিদ জাকারিয়া
ফরিদ রফিক জাকারিয়া (২০ জানুয়ারি ১৯৬৪) হলেন মার্কিন যুক্তরাষ্ট্রের একজন লেখক ও সাংবাদিক। তিনি ভারতীয় বংশোদ্ভূত। তার লেখালেখির মূল বিষয়বস্তু আন্তর্জাতিক সম্পর্ক ও রাজনীতি। তিনি সিএনএনের ফরিদ জাকারিয়া জিপিএস অনুষ্ঠানের উপস্থাপক এবং দ্য ওয়াশিংটন পোস্ট-এর কলাম লেখক। এছাড়া তিনি নিউজউইক-এর কলাম লেখক, নিউজউইক ইন্টারন্যাশনাল সাপ্তাহিক পত্রিকার সম্পাদক, টাইম ম্যাগাজিনের সহ-সম্পাদক, এবং ফরেন অ্যাফেয়ার্স-এর ব্যবস্থাপনা সম্পাদক ছিলেন।
থাম্ব|ডান|200px|ফরিদ জাকারিয়া
পাঁচপীর রেলওয়ে স্টেশন
থাম্ব|383x383পিক্সেল
পাঁচপীর রেলওয়ে স্টেশন বাংলাদেশের রংপুর বিভাগের কুড়িগ্রাম জেলার দূর্গাপুর ইউনিয়নের একটি রেলওয়ে স্টেশন।
অবস্থান
পাচঁপীর রেলওয়ে স্টেশন তিস্তা জংশন-কুড়িগ্রাম-চিলমারী লাইনের কুড়িগ্রাম - রমনা অংশে অবস্থিত।
ইতিহাস
১৯৬৭ সালে তৈরি কুড়িগ্রাম-চিলমারী লাইন তৈরি করার সময় পাঁচপীর রেলওয়ে স্টেশন করা হয়।
উত্তরা সেন্টার মেট্রো স্টেশন
উত্তরা কেন্দ্র মেট্রো স্টেশন বা উত্তরা সেন্টার মেট্রো স্টেশন ঢাকা মেট্রোরেলের একটি স্টেশন। এই স্টেশনটি ঢাকার উত্তরায় অবস্থিত। স্টেশনটি এমআরটি লাইন ৬-এর অন্তর্গত। ২০২৩ সালের ১৮ ফেব্রুয়ারিতে এই স্টেশন চালু করা হয়।
দ্য বোস্টন গ্লোব
দ্য বোস্টন গ্লোব একটি মার্কিন দৈনিক সংবাদপত্র যা ম্যাসাচুসেটসের বোস্টনে প্রতিষ্ঠিত এবং ভিত্তিক। সংবাদপত্রটি মোট ২৭টি পুলিৎজার পুরস্কার জিতেছে, এবং প্রায় ৩০০,০০০ প্রিন্ট এবং ডিজিটাল গ্রাহকের মোট প্রচলন রয়েছে। বোস্টন গ্লোব হল বোস্টনের প্রাচীনতম এবং বৃহত্তম দৈনিক সংবাদপত্র।
উত্তরা সেন্টার মেট্রো স্টেশন
ইতিহাস
উত্তরা সেন্টার মেট্রো স্টেশনটি "প্যাকেজ সিপি-০৩"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৩"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।
দ্য বোস্টন গ্লোব
১৮৭২ সালে প্রতিষ্ঠিত, চার্লস এইচ টেলর এবং তার পরিবারের কাছে বিক্রি হওয়ার আগে কাগজটি মূলত আইরিশ ক্যাথলিক স্বার্থ দ্বারা নিয়ন্ত্রিত ছিল। ১৯৭৩ সাল পর্যন্ত ব্যক্তিগতভাবে রাখার পর, এটি ১৯৯৩ সালে ১.১ বিলিয়ন ডলারে দ্য নিউ ইয়র্ক টাইমসের কাছে বিক্রি করা হয়েছিল, এটি মার্কিন ইতিহাসের সবচেয়ে ব্যয়বহুল প্রিন্ট ক্রয়গুলির মধ্যে একটি। সংবাদপত্রটি ২০১৩ সালে বোস্টন রেড সক্স এবং লিভারপুলের মালিক জন ডব্লিউ হেনরি ৭০ মিলিয়ন ডলারে কিনেছিলেনদ্য নিউ ইয়র্ক টাইমস কোম্পানি থেকে, ২০ বছরে তার মূল্যের ৯০% এর বেশি হারিয়েছে।
পাঁচপীর রেলওয়ে স্টেশন
পরিষেবা
পাচঁপীর রেলওয়ে স্টেশন দিয়ে চলাচলকারী ট্রেন গুলোর তালিকা নিম্নে দেওয়া হলো:
উত্তরা সেন্টার মেট্রো স্টেশন
ইতিহাস
২০২১ সালের ডিসেম্বর মাসে অনুমান করা হয় স্টেশনটি ২০২২ সালের ডিসেম্বর মাসে মেট্রো রেল পরিষেবার জন্য উদ্বোধন করা হবে। স্টেশনটি ২০২৩ সালের ১৮ ফেব্রুয়ারিতে চালু করা হয়।
দ্য বোস্টন গ্লোব
সংবাদপত্রটিকে "দেশের সবচেয়ে মর্যাদাপূর্ণ কাগজগুলির মধ্যে একটি" হিসাবে উল্লেখ করা হয়েছে। ১৯৬৭ সালে, বোস্টন গ্লোব ভিয়েতনাম যুদ্ধের বিপক্ষে থাকা মার্কিন যুক্তরাষ্ট্রের প্রথম বড় কাগজ হয়ে ওঠে। রোমান ক্যাথলিক চার্চের যৌন নির্যাতন কেলেঙ্কারির কাগজের ২০০২ কভারেজ আন্তর্জাতিক মিডিয়ার মনোযোগ পেয়েছে এবং ২০১৫ সালের মার্কিন নাট্য চলচ্চিত্র স্পটলাইটের ভিত্তি হিসেবে কাজ করেছে।
পাঁচপীর রেলওয়ে স্টেশন
পরিষেবা
পাঁচপীর ষ্টেশন হতে অন্যান্য গন্তব্যস্থানের দূরত্বঃ
দ্য বোস্টন গ্লোব
দ্য বোস্টন গ্লোবের সম্পাদক হলেন ব্রায়ান ম্যাকগ্রোরি, যিনি ডিসেম্বর ২০১২-এ নেতৃত্ব গ্রহণ করেন
দ্য বোস্টন গ্লোবের প্রধান মুদ্রণ প্রতিদ্বন্দ্বী হল বোস্টন হেরাল্ড, যার একটি ছোট প্রচলন রয়েছে যা আরও দ্রুত হ্রাস পাচ্ছে।
লেখকদের তালিকাসমূহ
<templatestyles src="Module:Sidebar/styles.css">
বর্ণানুক্রমিক সূচক
ক - ব – গ - ড - ই - ফ - জ - চ - আ - জ - ক - ল - ম - ন - ও - প - প - র - স - ট - উ - ভ - ব - ক - য - ড
পৃষ্ঠার উপরিভাগে
নারী লেখক ও কাজের তালিকা
প্রধান তালিকা
নারী লেখকদের অন্যান্য তালিকা
পৃষ্ঠার উপরিভাগে
প্রকাশক দ্বারা তালিকা
পৃষ্ঠার উপরিভাগে
গয়ার
গয়ার (Anhinga melanogaster) (Oriental Darter) আনিঙ্গিডি (Anhingidae) পরিবার বা গোত্রের অন্তর্গত এক প্রজাতির জলজ পাখি। এর গলা প্রায় সাপের মত হিলহিলে বলে এর আরেক নাম সাপপাখি। বিশাল এলাকা জুড়ে গয়ারের আবাস হলেও এদের সংখ্যা বেশ কম এবং দিন দিন সংখ্যা কমেই যাচ্ছে। সারা দুনিয়ায় প্রায় ৪০০০টি গয়ার রয়েছে। আন্তর্জাতিকভাবে গয়ার নিকট সংকটাপন্ন প্রজাতি (Near Threatened)।
বিস্তৃতি
মূলত দক্ষিণ ও দক্ষিণ-পূর্ব এশিয়ার বিভিন্ন দেশই গয়ারের মূল আবাসস্থল। এছাড়া এই এলাকার বাইরে বিভিন্ন বিষূবরেখা সংলগ্ন এলাকাতেও গয়ার দেখা গেছে। বিভিন্ন দেশে এদের অবস্থা নিচে বর্ণনা করা হল-
এছাড়া সিঙ্গাপুরেও এরা স্থানীয়। মালয় উপদ্বীপের পশ্চিমাঞ্চলে এরা অন্য দেশ থেকে মাঝেমাঝে চলে আসে। প্রশান্ত মহাসাগরীয় দ্বীপ পালাউয়ে এদের দেখা গেছে, তবে উৎস সম্পর্কে নিশ্চিত হওয়া যায় না।
বিবরণ
গয়ার বেশ বড় পাখি। পানকৌড়ি প্রজাতির এ পাখির লম্বা গলা হুবহু সাপ আকৃতির। শরীরটা যখন জলের তলায় অথবা ঝোপ-জঙ্গল কিংবা কচুরিপানার ভেতর লুকিয়ে রেখে গলাটা সামনে বাড়িয়ে দেয়, দূর থেকে এদের দেখে তখন সাপই মনে হয়। মাথা ও ঘাড়ের উপরের দিক গাঢ় বাদামী, যা পিঠে ও বুকে পৌঁছাতে পৌঁছাতে কালো আকার ধারণ করে যা লেজ পর্যন্ত বিস্তৃত। অংশফলক এবং ঢাকনি পালকে দু’দিক চোখা ফলকাকৃতির অসংখ্য সাদা পালক থাকে। ঘাড়ের পাশ দিয়ে দু’দিকে একটি করে লম্বা সাদা ডোরা দেখা যায়। গলা ও ঘাড়ে সাদার আভা থাকতে পারে। পানকৌড়ির ঠোঁট যেমন বড়শির মতো বাঁকানো, এদেরটা তেমনি সম্পূর্ণ বিপরীত। সোজা সুচালো। ঠোঁটে হলুদ বা কমলা রঙের। চোখের বলয়টা সাদা। পুরুষের গলায় কিছু সাদা চিতি থাকে। যুবা পাখির মাথা, গলা এবং পিঠের দিক ফিকে বাদামী। প্রাথমিক পালকের মধ্যে বুক থেকে লেজ পর্যন্ত পালক বড়দের মত কালো। পা লিপ্তপাদ, অর্থাৎ পায়ের আঙুলগুলো হাঁসের পায়ের মত পাতলা চামড়া দিয়ে পরস্পর সংযুক্ত থাকে। পা বাদামী বা কালো। দৈর্ঘ্যে এরা ৯০ থেকে ১০০ সেন্টিমিটার পর্যন্ত হয়। এরা ১৬ বছর পর্যন্ত বাঁচে।
বিচরণস্থল
যে সব জলাশয়ে স্রোত নেই, যেমন- বড় বিল, ছোট নদী, হ্রদ, জলাভূমি ইত্যাদি জলাশয় গয়ারের প্রধান বিচরণস্থল। এছাড়া বাসা বানানোর পর্যাপ্ত সুবিধাসহ উপকূলীয় এলাকা, ম্যানগ্রোভ বন এমনকি পোতাশ্রয়গুলোতেও গয়ারের দেখা মেলে।
আচরণ
গয়ার জলচর পাখি। এরা ছোট ছোট মাছ, ব্যাঙ, শামুক, কাছিম শিকার করে খায়। ডুব দিয়ে একনাগাড়ে দু-তিন মিনিট কাটাতে পারে। একবার কোনো শিকারের পিছু নিলে শিকার না ধরে ভেসে ওঠে না। মোটামুটি মাঝারি আকৃতির মাছও এদের সুচালো ঠোঁটের মাথায় গাঁথতে সক্ষম হয়। এরা শিকার ধরেই গিলে ফেলে না। জলের ওপর ভেসে তারপর গলাধঃকরণ করে। গয়ারের পালক হাঁসের পালকের মত নয়, পালক পানি শোষন করে। পালক যখন ভিজে ভারী হয়ে যায়, তখন ঠিক পানকৌড়ির মতো ডাঙায়, কঞ্চির উপরে বা বাঁশের মাথায় বসে ডানা মেলে ধরে শুকিয়ে নেয়।
সাধারণত একটি জলাশয়ে বা এলাকায় এক জোড়ার বেশি থাকে না। বেশিরভাগ সময় এরা পানকৌড়ি, বক, মদনটাক, বিভিন্ন প্রজাতির হাঁস, শামুকভাঙা এদের সাথে খাবারের সন্ধানে ঘুরে বেড়ায়। পানিতে চলার সময় প্রায় সাবমেরিনের মত সারা দেহ ডুবিয়ে কেবল মাথা পানির বাইরে রেখে সাঁতার কাটতে পারে। প্রয়োজনে আলগোছে মাথাটি পানির নিচে টেনে নিয়ে একেবারে গুম হয়ে যেতে পারে। কয়েক মিনিট পর ফের ভেসে ওঠে ঠোঁটে একটি মাছ চেপে। উড়ার সময় গলা S-অক্ষরের মত গুটিয়ে রাখে।
প্রজনন ও বংশবৃদ্ধি
সাধারণত বছরে এরা একবার ডিম দেয়, তবে কিছু কিছু পাখি দুবারও ডিম দিয়ে থাকে। এদের প্রজনন সময় শীতের আগে আগে। ডিম দেওয়ার আগমুহূর্তে স্ত্রী-পুরুষ উভয়ে মিলে নিরাপদ জায়গা খুঁজে বের করে। তারপর শুকনো ডালপালা ও গাছের পাতা দিয়ে কোনোরকমে বাসা বাঁধে। পানকৌড়ি আর বকের সাথে মিলে একই গাছের উপর আলুথালু বাসা বানায়। খুব একটা সৌন্দর্যের বাসা বাঁধতে জানে না এরা। পাঁচ-সাত দিন খাটাখাটুনি করে অবশেষে বাসা তৈরি হলে চার থেকে ছয়টি ডিম দেয়। স্ত্রী পাখির ডিম পাড়া শেষ হলে পালা করে দুটি পাখিই ডিমে তা দেয়। ডিম ফোটে চব্বিশ-পঁচিশ দিনে। চার সপ্তাহ বয়সে বাচ্চারা সাঁতার কাটতে শেখে। সাধারণত ৫০ দিনের দিন উড়তে শেখে।
অজ্ঞাতনামা
অজ্ঞাতনামা ২০১৬ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন তৌকির আহমেদ। এটি তার পরিচালিত চতুর্থ চলচ্চিত্র। চলচ্চিত্রটি ২০১৫ সালে একুশে বইমেলায় নিজের প্রকাশিত অজ্ঞাতনামা বইয়েরই চলচ্চিত্রায়ন। মানবপাচারের কাহিনি নিয়ে নির্মিত এই ছায়াছবিতে প্রধান চরিত্রে অভিনয় করেছেন শহীদুজ্জামান সেলিম, মোশাররফ করিম, ফজলুর রহমান বাবু ও নিপুণ আক্তার।
চলচ্চিত্রটি ২০১৬ সালের ১৭ মে ৬৯তম কান চলচ্চিত্র উৎসবে বাণিজ্যিক শাখায় প্রদর্শিত হয়। এছাড়া চলচ্চিত্রটি ইতালির গালফ অফ ন্যাপলস ইন্ডিপেনডেন্ট ফিল্ম ফেস্টিভালে ২১ মে প্রদর্শিত হয় এবং জুরি স্পেশাল মেনশন পুরস্কার অর্জন করে। ২০১৬ সালে ১৯ এপ্রিল ছবিটি বাংলাদেশ প্রেক্ষাগৃহে মুক্তি পায়। অল্প সংখ্যক প্রেক্ষাগৃহে মুক্তি পেলেও চলচ্চিত্রটি দর্শক ও সমালোচকদের কাছ থেকে ইতিবাচক সাড়া লাভ করে। চলচ্চিত্রটি ৮৯তম একাডেমি পুরস্কারে সেরা বিদেশি ভাষার চলচ্চিত্র বিভাগের মনোনয়নের জন্য বাংলাদেশ থেকে নিবেদন করা হয়। এটি ৪১তম জাতীয় চলচ্চিত্র পুরস্কারে শ্রেষ্ঠ চলচ্চিত্র, খলচরিত্রে অভিনেতা ও কাহিনিকার বিভাগে পুরস্কার লাভ করে।
কাহিনি সংক্ষেপ
এক বৃদ্ধ তার নাতীকে নিয়ে বাজার থেকে ফিরছে। ফেরার পথে তারা একটি মরা পাখিতে মাটিতে পুতে দেয়। শেফালীর বাড়িতে এসে তার স্বামী খোঁজ করে বিউটি। শেফালী বারবার তার স্বামীর খোঁজ নিতে আসা বিউটির উপর বিরক্ত। প্রথম দৃশ্যের সেই বৃদ্ধ কিফায়েত উদ্দিনও, শেফালীর শ্বশুর, বিউটির উপর বিরক্ত। সে বিউটিকে তার বাড়িতে আসতে বারণ করে দেয়। বিউটির বাড়িতে পুলিশ কর্মকর্তা ফরহাদ তার বিদেশ যাওয়ার পুলিশ ক্লিয়ারেন্সের ব্যাপারে জানাতে আসে। সেই সময়ে বিউটির বিদেশে যেতে সহায়তাকারী রমজান দালাল তার বাড়িতে আসে। ফরহাদ খাটের নিচে লুকিয়ে যায় এবং পরে ফোন আসা ও কাশি দেওয়ার পর রমজান ঘরে ফরহাদের উপস্থিতি ঠের পায়। বিউটির তাকে তার খালাত ভাই হিসেবে পরিচয় করিয়ে দেয় এবং কথা বলার মাঝে ফরহাদ দৌড়ে পালিয়ে যায়।
কালুখালী থানার ওসি এম এ কুদ্দুস থানায় এসে দেখে সেখানকার কর্তব্যরত কর্মকর্তা নেই। সেই সময়ে থানায় ফোন আসে। কুদ্দুস ফোন ধরে এবং কর্তব্যরত কর্মকর্তা ফরহাদকে ডেকে পাঠাতে বলে। কিন্তু ফরহাদকে ফোনে পাওয়া যাচ্ছিল না। অনেক খোঁজাখুজির পর ফরহাদ আসলে কুদ্দুস জানায় যে বৈদেশিক কর্মসংস্থান মন্ত্রণালয় থেকে ফোন এসেছে যে মধ্য প্রাচ্য থেকে একটি লাশ এসেছে যা চোপগাছা গ্রামে পৌঁছে দিতে হবে। বৃষ্টির রাতে কুদ্দুস, ফরহাদ ও আরও দুজন কর্মকর্তা লাশ নিয়ে সেই গ্রামে যায়। কিন্তু সেখানে গিয়ে তারা জানতে পারেন মৃত্য ব্যক্তির যে নাম-ঠিকানা দেওয়া হয়েছে, সেই শেখ আব্দুল ওয়াহাব জীবিত আছেন। ওয়াহাবের সাথে ফোনে কথা বলে জানা যায় এই গোলমালের পিছনে রয়েছে রমাজান দালাল। রমজানকে ডেকে আনার পর তার কাছ থেকে জানা যায় ওয়াহাবের পাসপোর্ট রমজান কিফায়েত উদ্দিনের ছেলে আসির উদ্দিনের প্রামাণিকের কাছে স্বল্প টাকায় বিক্রি করে। সেই আসির উদ্দিন মারা গেছে।
আসিরের বাড়িতে গিয়ে তার পরিবারকে তার মৃত্যু সংবাদ দেওয়া হয়। সিদ্ধান্ত অনুযায়ী কিফায়েত, তার ভাতিজা রহমান ও রমজান ঢাকা গিয়ে লাশ গ্রহণ করবে। ওসি কুদ্দুস তাদের বলে দেয় সেখানে নাম সংক্রান্ত ঝামেলা এড়াতে আসিরের স্থলে ওয়াহাব বলার জন্য। পরের দিন ট্রাক নিয়ে তারা ঢাকা যায় লাশ গ্রহণ করতে। সেখানে কিফায়েত আসির উদ্দিন বলে কান্নাকাটি করলে কাস্টমস অফিসার গোলমালের ব্যাপারটা ধরতে পারলে সেখানে ঘুষ দিয়ে ছাড়িয়ে আনা হয়। বাড়িতে নিয়ে এসে দাফন করতে গিয়ে দেখা যায় এটা আসিরেরও লাশ না। অন্য কারো লাশ। লাশ নিয়ে আবার থানায় নিয়ে যাওয়া হয়। কুদ্দুস তাদেরকে লাশ নিয়ে মন্ত্রণালয়ে যেতে বলে। প্রবাসী কল্যাণ মন্ত্রণালয়ে লাশ নিয়ে গেলে সেখান থেকে পররাষ্ট্র মন্ত্রণালয়, স্বরাষ্ট্র মন্ত্রণালয়, স্বাস্থ্য মন্ত্রণালয়, বারডেম, ও অবশেষে বিমান বন্দরে নিয়ে যাওয়া হয়। সেখানেও কোন সুরাহা না করতে পেরে সিদ্ধান্ত নেওয়া হয় কিফায়েত উদ্দিন প্রামাণিকই এই লাশের দায়িত্ব নিবে এবং তাকে দাফন করবে।
কুশীলব
অন্যান্য পার্শ্ব চরিত্রে অভিনয় করেন নিয়াজ মোহাম্মদ তারিক, রাম মিত্র হিমেল, সুজাত শিমুল, সৈয়দ মোশাররফ, ইকবাল, শফিক খান দিলু, প্রণব ঘোষ, পারভেজ ও ঝুমা, এবং শিশু শিল্পী চরিত্রে অভিনয় করেন আপন ও সায়েম।
চিত্রনাট্য উন্নয়ন
অজ্ঞাতনামা চলচ্চিত্রের গল্প ধারণ করা হয়েছে তৌকীর আহমেদের একই নামের মঞ্চনাটক থেকে। চলচ্চিত্রের চিত্রনাট্য আরও আগে রচনা করলেও তার নিজের রিসোর্ট নক্ষত্রবাড়ি নিয়ে ব্যস্ত থাকায় দীর্ঘ আট বছর পর তিনি চলচ্চিত্র পরিচালনায় মনোযোগ দেন। ছবিটি প্রযোজনা করে ইমপ্রেস টেলিফিল্ম। এই চলচ্চিত্রের গল্প প্রসঙ্গে তৌকীর বলেন, "আমাদের দেশের বিশাল একটা জনগোষ্ঠী মধ্যপ্রাচ্যসহ পৃথিবীর বিভিন্ন দেশে কাজ করছে। আমাদের অর্থনীতি তাদের ওপর অনেকটাই নির্ভরশীল। অথচ এসব মানুষের প্রতি আমরা মনোযোগী নই। এসব মানুষের জীবনের একটি অধ্যায় নিয়ে নির্মিত হবে ‘অজ্ঞাতনামা’, যেখানে তাদের প্রতি আমাদের যে অবহেলা, তা-ই তুলে ধরার চেষ্টা করা হবে।"